**JUDEŢUL HUNEDOARA**

**MUNICIPIUL DEVA**

**PRIMĂRIA MUNICIPIULUI DEVA**

**DIRECȚIA DEVA 2020**

**SERVICIUL INVESTIȚII ŞI REPARAŢII PUBLICE**

**Deva, Piața Unirii nr. 4**

**investitii@primariadeva.ro**

RAPORT

privind adoptarea unei hotărâri privind predarea către Ministerul Dezvoltării, Lucrărilor Publice și Administrației prin Compania Naţională de Investiţii “C.N.I.” S.A., a amplasamentului situat in Municipiul Deva și asigurarea condițiilor în vederea executării obiectivului de investiţii

„Proiect tip - Bazin de înot didactic şi agrement, Cartier Dealul Paiului,

municipiul Deva, județul Hunedoara”

Serviciul investiții din cadrul Direcției Deva 2020 din aparatul de specialitate al primarului analizând Referatul de aprobare, al Primarului municipiului Deva, domnul Nicolae - Florin Oancea, din care reiese necesitatea și oportunitatea aprobării proiectului de hotărâre privind predarea către Ministerul Dezvoltării, Lucrărilor Publice și Administrației prin Compania Naţională de Investiţii “C.N.I.” S.A., a amplasamentului situat in Municipiul Deva și asigurarea condițiilor în vederea executării obiectivului de investiţii „Proiect tip - Bazin de înot didactic şi agrement, Cartier Dealul Paiului, municipiul Deva, județul Hunedoara”, supunem atenției Consiliului local următoarele:

Rolul important pe care îl are sportul prin funcțiile sale socială, educațională, culturală și economică îl confirmă ca una dintre cele mai însemnate componente în dezvoltarea omului în plan fizic, psihic și motric. În orice societate avansată, sportul reprezintă un fenomen social, o formă privilegiată de cultură, care îmbracă multiple aspecte: experiență individuală și instituție, excelență sportivă și recreere, expresie spontană și tehnică elaborată, practică educativă și spectacol, exercițiu fizic și conduită psihică, toate conturând un ansamblu de valori specifice, relaționate condiției umane.

Ținând cont de faptul că în Municipiul Deva nu există un bazin de înot de mare capacitate, este necesară realizarea unei astfel de investiţii, inclusiv amenajarea terenului aferent acesteia.

Pentru aceasta, s-au făcut demersurile necesare către Compania Naţională de Investitii S.A. prin a cărui subprogram Bazin de înot didactic și agrement - Proiect tip se poate contrui un ansamblu pentru bazinul de înot care va cuprinde: clădirea propriu-zisă a bazinului, alei pietonale, alei carosabile și parcare, spații verzi.

Astfel, în data de 15.11.2021 s-a aprobat Hotărârea Consiliului local cu nr.430/2021.

În urma corespondenţei purtate cu Compania Naţională de Investiţii S.A. şi având în vedere adresa nr.6453/09.02.2022 primită pe e-mail şi înregistrată la sediul Primăriei municipiului Deva sub nr. 13830/09.02.2022, se impune revocarea Hotărârii Consiliului local cu nr. 430/2021 şi adoptarea unei noi hotărâri care să corespundă cerinţelor Companiei Naţionale de Investiţii S.A.

În conformitate cu prevederile Ordonanței Guvernului nr. 25/2001 privind înființarea Companiei Naționale de Investiții “C.N.I.” S.A,

În conformitate cu prevederile art. 44 alin. 1, al art. 45 alin. 1 din Legea nr.273/2006, privind finanţele publice locale, cu modificările și completările ulterioare,

În temeiul art. 129 alin. 2 lit. ”b”, alin. 4, lit ”d”, alin.14 și al art.139 alin. 1 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare,

În raport cu cele expuse, propunem adoptarea hotărârii privind predarea către Ministerul, Dezvoltării, Lucrărilor Publice și Administrației prin Compania Naţională de Investiţii “C.N.I.” S.A., a amplasamentului situat in Municipiul Deva și asigurarea condițiilor în vederea executării obiectivului de investiţii: „Proiect tip - Bazin de înot didactic şi agrement, Cartier Dealul Paiului, municipiul Deva, județul Hunedoara”.

**Direcţia juridică și administraţie Serviciu juridic, autoritate tutelară**

# **publică locală** Ana Bartha

## Oana Mura

## 

## 

**Direcția Economică**

**Director Executiv**

Claudia Stoica

**Direcţia Deva 2020**

**Director Executiv Director Executiv Adj. Întocmit,**

Mircea Davidescu Manuela Stanciu Gabriel Codrin